**Despre vântul fermecat**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Printre frunze ce foşnesc obosite a-nserare,

vântul, cuibărit pe ramuri, mai oftează într-un vis,

fermecat de chipul tandru, al prinţesei din Tanis

cu făptură minunată şi privirile spre soare.

Sunete albe coboară, împletind raze de lună,

inimi se aud bătând într-o linişte a vieţii,

când în suflet, da, în suflet simt iubirea tinereţii

şi-a copilăriei noastre, ca un flaut cum răsună!

Se aud sunete albe, raze blânde împletind.

Ce frumos visează frunza în învăluirea nopţii,

că aduce viaţă-n trunchiul pomului cel viu, al sorţii!

Vántul, vântul iar oftează, printre frunze unduind...